**ИЗВЕШТАЈ О РАДУ**

**ИНСПЕКТОРА ЗА ДРЖАВНЕ ПУТЕВЕ ЗА 2018. ГОДИНУ**

**2 ИЗВРШИОЦА**

**Зорица Павићевић**, инспектор за државне путеве

**Вељко Даниловић**, инспектор за државне путеве

1. **УВОД**

Инспекцијски надзор на државним путевима на територији АП Војводине сe вршио За на основу члана 88. и 89, кона о јавним путевима ("Службени гласник РС", 101/05, 123/07, 101/11 и 83/12) и по члану 156. Закона о безбедности саобраћаја на путевима ("Службени гласник РС", број: 104/2013 и 66/2015-др.закон и 92/2015), до 8 јуна 2018 године, а по Закону о утврђивању надлежности Аутономне покрајине Војводине („Службени Гласник РС“ број 99/09 од 1 децембра 2009), који је један од основа за доношење Покрајинске скупштинске одлуке о изменама и допунама покрајинске скупштинске одлуке о покрајинској управи (Сл.лист АПВ број.37 од 20 јуна 2016 године), којом је одређено да се послови врше у Покрајинском секретаријату за енергетику, грађевинарство и саобраћај из Новог Сада по члану 1 став 1 тачка 10. и члану 9 став 10.; на државним путевима првог и другог реда у дужини 3359,542 км

Нови Закон о путевима („Сл.гласник РС“ 41/2018“ од 31.маја 2018 је ступио на снагу 8 јуна 2018 са прелазном одредбом у члану 115 да се „поступци који су започети и који нису окончани до дана ступања на снагу овог закона, окончаће се по одредбама и прописима по којима су започети“, а да се по члановима новог закона, инспекцијски надзор на територији Аутономне покрајине, врши као поверен посао над применом новог закона, подзаконских аката донетих на основу њега и других прописа којима се уређује безбедност саобраћаја на државним путевима II реда у дужини од 2052,503 км, а да се 1307,039 државних путева у инспекцијском надзору врши преко инспектора из Министарства грађевинарства, саобраћаја и инфраструктуре из Београда.

Аутономна покрајина Војводина у вршењу послова инспекцијског надзора над спровођењем , Закона о путевима, по члану 107 има сва права и дужности као и овлашћења над применом подзаконских аката, донетих на основу тог Закона, као и Закона и других прописа којима се уређује безбедност саобраћаја на путевима, као и да има дужности и овлашћења по члану 104 и 105. Доношењем Закона о накнади за коришћење јавних добара („Службени гласник РС“ број 95 од 8. Децембра 2018) извршена је измена и Закона о путевима па је сада у примени Закон о путевима („Сл.гласник РС“ 41/2018 од 31.маја 2018 и измена у („Сл.гласник РС“ 95/2018 од 8 децембра 2018 године)

Инспекцијски надзор се обављалао у 2018. години применом следећих прописа:

1. Закон о инспекцијском надзору („Службени гласник РС“, бр. 36/15 и ),
2. Закон о о јавним путевима ("Службени гласник РС", 101/05, 123/07, 101/11 и 83/12) ,
3. Закон о путевима („Сл.гласник РС“ 41/2018 од 31.маја 2018 и измена у („Сл.гласник РС“ 95/2018 од 8 децембра 2018 године)
4. Закона о безбедности саобраћаја на путевима („Службени гласник РС“ бр. 41/09 , 53/10 , 101/11 , 32/13,, 55/14 ) - **VIII. Путеви и XI. Техничко регулисање саобраћаја**
5. Закона о општем управном поступку („Службени лист СРЈ“, бр. 18/2016 )
6. Закона о утврђивању надлежности Аутономне покрајине Војводине („Службени Гласник РС“ број 99/09 од 1 децембра 2009)
7. Закона о јавној својини („Службени гласник РС“, бр. 72/2011 и 88/2013 и 105/2014)
8. Закон о прекршајима („Службени лист РС“, бр. 65/2013, 13/2016 и 98/2016 одлука УС)
9. Законик о кривичном поступку („Службени лист РС“, бр. 72/2011, 101/2011, 121/2012, 32/2013 45/2013 и 55/2014)
10. Закон о привредним преступима („Сл. лист СФРЈ“, бр. 4/1977, 36/1977, 14/1985, 74/1987, 57/1989, 3/1990 „Сл. Лист СРЈ“ br. 27/1992, 24/1994, 28/1996, 64/2001)
11. Правилник о саобраћајној сигнализацији („(„ Службени гласник РС“85/2017 )

12. Правилник о основним условима које на јавни пут мора да испуњава са гледишта безбедности саобраћаја и подобности пута за одвијање саобраћаја („Службени гласник РС“ број 121/2012)

1. Уредба о критеријумима за категоризацију државних путева („Сл. Гл. РС“, бр. 37/2009)
2. Уредба о категоризацији државних путева („Сл. Гл. РС“, бр 105/2012, 27 фебруара 2012) и измени Уредбе о категоризацији државних путева („Сл. Гл. РС“, бр 105/2013, 119/2013 и 93/2015)
3. Правилник о периодичном одржавању путева („Сл. Гл. РС“, бр. 43/2015)
4. Правилник о ургентном одржавању државног пута и измена правилника о ургентном одржавању државног пута („Сл. Гл. РС“ број. 74/2014 и 87/2014)
5. Правилник о начину означавања и евиденцији јавних путева („Сл. Гл. РС“, бр. 84/2015)
6. Српски - Југословенски стандарди са применом из области пројектовања и градње путева
7. Правилник о начину регулисања саобраћаја на путевима у зони радова („Сл. Гл. РС“, бр. 134/2014)
8. Одлука о изменама одлуке о усклађивању пословања Јавног Предузећа за управљање државним путевима са Законом о јавним путевима („Сл. Гл. РС“ број 90/2014 од 27. Августа 2014) која одређује управљача на државној мрежи путева II реда у АПВ

Поред наведених прописа предмет пажње инспектора су: подзаконски прописи (Правилници и Упутства које је донела Дирекција за путеве и ЈП „Путеви Србије“ Београд, као и Министарство грађевинарства, саобраћаја и инфраструктуре), као и међународне директиве.

1. **СУБЈЕКТИ НАДЗОРА**

**А.) Јавно предузеће „Путеви Србије“ Београд** - управљач на државним путевима је и инвестирор на редовном, појачаном одржавању, изградњи и реконструкцији и заштити државне путне мреже, које је по новом Закону о путевима означено као редовно одржавање, рехабилитација и ургентно одржавање.

Управљач на путевима је уговорно поверио државну путну мрежу на одржавање предузећима за путеве , а то су:

**Б.) Предузећа за путеве:**

**„Војпут“ Суботица, „Војводинапут Бачкапут“ Нови Сад, ЈКП „Пут“ Нови Сад, „Сремпут“ Рума, „Војводинапут Панчево“ – „ STRABAG“ Панчево**

**Путеви су уговорно поверени предузећима за одржавање путева:**

- на територији Јужнобачког управног округа ЈКП „Пут“ из Новог Сада за Град Нови Сад, а за остале општине „Војводинапут- Бачкапут“ из Новог Сада,

- на територији Западнобачког управног округа „Војводинапут -Бачкапут“ Нови Сад и „Војпут“ из Суботице

- на територији Севернобачког управног округа „Војпут“ из Суботице

- на територији Севернобанатског управног округа у општинама Кањижа, Сента, Кикинда, Чока, Нови Кнежевац и Ада „Војпут“ из Суботице

- на територији Средњебанатског управног округа „Војпут“ из Суботице и „Војводинапут Панчево“ – „ STRABAG“ Панчево

- на територији Јужнобанатског управног округа „Војводинапут Панчево“ – „ STRABAG“ Панчево

- на територији Сремског управног округa „Сремпут“ из Руме

**В.) „Коридори Србије“ д.о.о. Београд, Краља Петра 21** изградња Е 75 (АI1 – E75) – Хоргош - Нови Сад до км 108 и у конзорцијуму са „Војпут“ Суботица - Y крак

**Г.) Суседи уз пут и корисници пута** који остварују права коришћена пута или наносе штету путу (Тзв. трећа лица).

**Д.)** **управљачи по градовима и општинама,** на делу где се државни пут пружа улицом у насељеном месту у границама регулационе линије на једној путној парцели, општинске путне мреже по члану 20 Закона о локалној самоуправи када се пут као објекат заједнички надзире од стране инспектора за државне путеве и општинског инспектора.

**3. ИЗВЕШТАЈ О ПОЈЕДИНОСТИМА ИНСПЕКЦИЈСКОГ НАДЗОРА УТВРЂЕНИМ ЧЛАНОМ 44. ЗАКОНА О ИНСПЕКЦИЈСКОМ НАДЗОРУ (Сл. Гл. РС број 36/15):**

* 1. **Превентивно деловање инспектора**

Како је циљ инспекцијског надзора унапређење стања на државној путној мрежи и одржавање постојећих путева, као објеката од општег јавног интереса, ради чувања употребне и реалне вредности пута, као инжењерско техничког објекта, који је намењен за безбедан и сигуран саобраћај, а у складу са применом Закона о инспекцијском надзору и Закона о путевима, као и одредбе Закона о безбедности саобраћаја које се односе на државне путеве.

Инспектори су извршили 15 службених саветодавних посета, у складу са чланом 13. став 2. Закона о инспекцијском надзору, који су се односили на појединачне проблеме у вези са проласком државних путева кроз општинска насеља у циљу превентивног деловања инспекције. Саветодавне посете су се односиле и на одржавање проходности путева у зимским условима у погледу примене Закона који се односе на безбедност путева у погледу примене одговарајуће механизације, средстава за рад и испуњавања услова стручности особља који пружају услуге редовног одржавања државних путева по Плану и програму радова који је за период од 2017/2018 и 2018/2019 који је усвојила влада Републике Србије, а у погледу праћења стања на путевима, кроз дневне информације и давања налога од стране инспектора за државне путеве, управљачу и извођачу радова, када се због догађаја на терену мора хитно отклонити недостатак у циљу подизања безбедности саобраћаја (као ванредан инспекцијски надзор)

Надзорне службе ЈП „Путеви Србије“ Београд по секторима, изградње- инвестиција, редовног одржавања, и заштите путева, плана и анализе су упознати са применом новог Закона о инспекцијском надзору, као и одговорни извођачи радова по предузећима за путеве и сви су учествовали у припреми документације за инспекцијски надзор по новом Закону о инспекцијском надзору, а нови Закону о путевима тражи усаглашавање норми кроз правилнике и контролне листе кроз наредни период, у циљу лакшег сагледавања стања на терену.

Циљ одржаних службених саветодавних посета је да се:

1. Очува јавно добро од посебног интереса – државни пут у складу са законом, прописима и уговорним обавезама, кроз представљање новог начина рада Инспекције за државне путеве у складу са новим Законом о инспекцијском надзору, који показује добре резултате рада за две и по године примене.
2. Врши упознавање управљача државног пута и управљача општинских путева о примени новог Закону о инспекцијском надзору, у делу где су државни путеви уједно и улице у насељу, да се примењује заједнички инспекцијски надзор, који је у области управљања уређен по члану 63 Закона о јавним путевима и члану 20. Закона о локалној самоуправи , а сада у складу са 72 Закона о путевима
3. Управљачи пута и управљачи инфраструктурних система са којима се укршта пут, или се паралелно води уз пут, усагласе у примени новог закона па су вршене и заједничке саветодавне посете инспектора у циљу ефикаснијег решавања уочених недостатака и отклањања истих.

Поред наведених активности превентивног деловања, инспектори су учествовали, заједно са осталим инспекторима из МГСИ на стручном скупу у Привредној комори Војводине, везано за примену нових прописа у области саобраћаја.

Представника републичких покрајинских и општинских органа који учествују у раду Зимске службе са управљачима на јавним путевима на свим смотрама припремљености предузећа за спровођења радова на редовном одржавању саобраћајница са представници управних округа, МУП саобраћајна полиција и одсек за ванредне ситуације, представници железнице и Војске Србије и наравно ЈППС надзорна служба су кроз 5 записника који су потписали сви присутни учесници, спроводили мере уједначеног приступа послу од општег интереса, а збирни извештај је приказан 1 новембра 2018 у управи ЈП „Путеви Србије“ Београд са Министарством грађевинарства, саобраћаја и инфраструктуре из Београда за средства информисања и заинтересовану јавност, и том приликом су изнели став да по престанку природне појаве која је изазвала сметње у саобраћају путеви I приоритета се доводе у стање безбедног одвијања саобраћаја у року од 4 сата, а II приоритета у року од 6 сати, а III приоритета у року од 8 сати; што је подигло сигурност извођача радова и допринело општој стабилности.

Обавештавање јавности, се вршило по захтеву средстава јавног информисања.

„Правилник о посебним елементима, односно критеријумима процене ризика, учесталости вршења инспекцијског надзора на основу процене ризика и посебним елементима плана инспекцијског надзора у области инспекције за послове државних путева“ („Сл. гл. РС“ број 61/2018) је у току 2018 године приказан управљачу на државним путевима II реда и управљач је упознат са потребом да прибави елементе за процену ризика, у као саставни елемент превентивног деловања.

* 1. **Ниво усклађености пословања и поступања надзираних субјеката са законом и другим прописом, који се мери помоћу контролних листи**

Сви запослени код управљача на државним путевима и у локалним самоуправама су присуствовали превентивном деловању инспектора за државне путеве, почев од маја месеца 2016. Године и уходане су процедуре. Доношењем новог Закона о путевима сву учесници у примени закона се прилагођавају новим правилима па се не може сада оцељивату пун ефекат примене нових норма, али је већ сада јасно да ће нов приступ дати оцекиване резултате

Инспекцијске надзори су вршени коришћењем контролних листа које је Инспекција за државне путеве утврдила (18 контролних листа) и које су доступна на интернет страници:

<http://www.mgsi.gov.rs/cir/dokumenti/kontrolne-liste-odeljenja-inspekcije-za-inspekcijske-poslove-drzhavnih-puteva>,

[www.inspektor.gov.rs](http://www.inspektor.gov.rs)

http://www.[psemr@vojvodina.gov.rs](mailto:psemr@vojvodina.gov.rs).

У изради су нове контролне листе; чекају се упутства.

У вези превентивног деловања инспекције, сами надлежну су знали које прописе треба да примене и увек су истицали недостатак средстава. Од осталих активности у циљу превентивног деловања ови инспектори су у више наврата усмено предлагали да се усклади пословање и поступање надзираних субјеката са прописима.

* 1. **Ниво усклађености пословања и поступања надзираних субјеката са законом и другим прописом, који се мери помоћу контролних листи**

Користећи контролне листе у инспекцијском надзору инспектора за државне путеве није утврђен „критичан“ ниво ризика. Као линијски објекти државни путеви проверени кроз контролне листе у редовном инспекцијском надзору показују „незнатан ризик“, а за такав ризик није препоручено да се врши инспекцијски надзор. Пријаве које се подносе углавном се односе нас делове пута у дужинама од 10-100 метара, једнострано или обостраноод коловоза, где се хитно мора донети мера, управљачу или суседу уз пут, који је нанео штету путу и то се врши ванредним инспекцијским надзором по члану 37 став 3 и став 4 и одредбама Закона о јавним путевима и Закона о путевима када је угрожена или може бити угрожена безбедност саобраћаја на државном путу.

ЈП „Путеви Србије“ Београд као управљач на државним путевима је према контролним листама по путним правцима показао незнатан, низак и средњи ниво ризика тј. усклађености са прописима, зависно од деонице путева као и од категорије путева где се вршио инспекцијски надзор.

Незнатан ризик је установљен редовним инспекцијским надзором на ауто путевима.

На једној деоници аутопута је утврђен низак ризик на коловозу и она се мерама редовног одржавања поправила по члану 59. Закона о јавним путевима у 2017, а употребна дозвола је издата 2018 године и радови на деоници су у гарантном року.

Закон о путевима је одредио да се врши редовно одржавање, рехабилитација и ургентно одржавање пута ка и да се радови усаглашавају са Планом и програмом управљача, који одобрава Влада Републике Србије, а на основу извештаја о извршеној контроли и о стању јавних путева. Због тога што није прописана форма и садржина овог извештаја исти није достављен за државне путеве II реда.

* 1. **Број откривених и отклоњених или битно умањених насталих штетних последица по законом заштићена добра, права и интересе (корективно деловање инспекције)**

Инспектори су у инспекцијским надзорима, записнички из контролних листа евидентирали уочене недостатке, који се односе на путне елементе, а посебно на коловоз, саобраћајну сигнализацију и опрему, и наложили више мера за отклањање неправилности и усаглашавање са Законом и прописима на државним путевима, који су добро у општој употреби и учествовао је у активностима око реализације наложених мера и у контролним назорима записнички установио да су и како су отклоњени недостаци, као и да се унапредило поштовање закона.

Инспектори су донели 66 решења за отклањање недостатака, па се може сматрати да су значајно умањили штетне последице по законом заштићена добра – државне путеве, као и инфраструктурне системе са којима се укрштају и чије линијске системе носе у оквиру своје регулационе линије.

Посебно су опасни нелегални саобраћајни прикључци. Са нелегалног саобраћајног прикључка саобраћај се доводи – укључује на коловоз државног пута и прави се чеп. Исто се догађа због искључења саобраћаја са државног пута на нелегални прикључак. Посебна пажња је била посвећена спречавању нелегалних саобраћајних прикључења на државни пут по члану 89 став 1 тачке 3. 9. И 10.

Дат је предлог, из прошле године, да саобраћајне прикључке изграђују управљачи на путној мрежи по систему „кључ у руке“, како би се омогућио безбедан саобраћај на основном правцу – није усвојен.

* 1. **Број утврђених нерегистрованих субјеката и спроведенe мерe**

Нису утврђени нерегистровани субјекти.

* 1. **Мере предузете ради уједначавања праксе инспекцијског надзора и њихово дејство**

Ради уједначавања праксе инспекцијског надзора инспектори су предузимали следеће:

1) од маја 2016. године вршили инспекцијски надзор уз помоћ контролних листи инспекције за државне путеве, чиме се остварила уједначеност инспекцијске праксе и стандардизација инспекцијског надзора (стандардизација процедура и предмета надзора);

2) Предузет је пропорционалан број инспекцијских надзора сагласно степену ризика. Предузет је већи број контрола по пријавама корисника пута, који су уочавали тренутне појаве, које се односе на штетна чињења, а по опису се сврставају у ванредни надзор, који су препрека или могу да представљају препреку за безбедно одвијање саобраћаја.

3 )Исто тако већи број надзора је спроведен у циљу провере достављених извештаја о стању на државним путевима и безбедности саобраћаја приликом пружања услуга у организовању Зимске службе 2017/2018 , и 2018/2019 од стране Оперативних штабова, на нивоу управљача и по предузећима за путеве.

Центар за обавештавање доставља извештаје – о стању коловоза и осталих путних елемената и безбедности саобраћаја на државним путевима у зимским условима.

Исти се достављају два пута дневно око 5 и 17 часова, а у случају ванредних догађаја обавесте о истом када је почео и пошаљу извештај о успостављању редовног стања.

Достављено је 132 редовна + 14 ванредна извештаја, који се односе на забрану кретања тешким теретним возилима, изненадним појавама ветра или леда на коловозу пута као и на измену степена приправности који проглашава Републички штаб зимске службе на основу хидрометеоролошких извештаја и стања на терену.

Инспектори прате реализацију која се односи на степен приправности и поштовање поступања по приоритетним путним правцима у складу са Планом који је усвојила Влада Републике Србије. Редовно се достављају и временске прогнозе за путаре које су улазни параметар за организовање рада пунктова за одржавање путева у зимским условима.

4) Издавани су записници са утврђеном формом и садржином која је проистекла из општег обрасца записника о инспекцијском надзору прописаном у Правилнику о општем обрасцу записника о инспекцијском надзору;

5) сва решења су са истом формом издата надзираним субјектима са истим правним стандардима;

* 1. **Остварење плана и ваљаност планирања инспекцијског надзора, нарочито о односу редовних и ванредних инспекцијских надзора, броју редовних инспекцијских надзора који нису извршени и разлозима за то, као и о броју допунских налога за инспекцијски надзор**

Инспекцијски надзор у 2018. године је обављан у складу са Планом рада за 2018. годину који је састављен 2017. године, на који није било примедби. Како је план рада није рађен у складу са одредбама Закона о инспекцијском надзору може се утврдити да је у потпуности остварен план и ваљаност планирања инспекцијског надзора, јер су редовни надзори били свеобухватни и темељни па су дуже трајали, а ванредни надзори брзи и ефикасни, иако бројнији, али су се по динамици завршавали у складу са чланом 37. став 3. и 4.

Од ступања на снагу Закона о инспекцијском надзору план инспекцијских надзора, на недељном нивоу остварен је у потпуности.

Углавном су вршени редовни надзори (50 предмета), ванредни су вршени по пријавама физичких лица, органа управе и привредних субјеката (58 предмета), ЈП „Путеви Србије“ из Београда и предузећа за путеве су поднели 28 пријава, из Министарства унутрашњих послова, Полицијских управа је било 12 предмета, у писаној форми и усмено и надзор се обављао у њиховом присуству, на истом послу што је допринело ефикасности.

Предмети који су стизали као, неправилности у раду на државним путевима, отклањани су и без инспекцијског надзора, зато што постоји реално време за пријем поднеска, а управљач је у то време организовао отклањање недостатака који се односе на поправку оштећених коловоза по микро локацијама, кошење траве, одводњавање, саобраћајну сигнализацију, а који се извршавају по планираним финансијским средствима тзв. квотама, за одређени месец, од стране предузећа за путеве уз стручни надзор ЈП „Путева Србије“ из Београда.

Неизвршених надзора није било.

Допунских надзора није било.

* 1. **Ниво координације инспекцијског надзора са инспекцијским надзором кога врше друге инспекције**

Закона о инспекцијском надзору, предвиђа заједнички инспекцијски надзори са инспекторима у својим областима. Остварена је сарадња са железнички саобраћај, водном инспекцијом, грађевинском инспекцијом, општинским инспекцијасма града Новог Сада и инспекторима за путеве из Општина и градова Аутономне покрајине Војводине.

Том приликом су, путем решења донете корективне мере које је надзирани субјект извршио.

Нарочито успешна сарадња је остварена по идеји начелника одељења, уз договор са Јавним Предузећем „Путеви Србије“ Београд, као управљачем који је уговорио са „Војводинапут “ Нови Сад, контролу осовинског оптерећења баждареним вагама, а у заједничком ванредном надзору инспекције за друмски саобраћај и инспекције за државне путеве, у циљу спречавања трајних оштећења коловоза са несагледивим последицама, јер се тако формирају колотрази чије санирање изискује огромна средства. Том приликом је прегледано око 80 возила од којих су 50 возила била у претовару па је инспекција за државне путеве поднела 50 прекршајних пријава Прекршајним судовима и одељењима прекшајног суда на територији АП Војводине, а по члану 48 Закона о јавним путевима и члану 54 Закона о путевима.

**Материјални, технички и кадровски ресурси**

За теренски рад се користи један аутомобил. Крајем 2018 набављен лаптоп.

Инспекцијски надзор обављају два инспектора за државне путеве као поверене послове инспекцијског надзора, у складу са чланом 31, Закона о утврђивању надлежности Аутономне покрајине Војводине („Службени гласник РС“ број 99/09 од 1 децембра 2009).

Инспектори су преузети из Министарства споразумом о преузимању и то тако да Зорица Павићевић врши надзор у Јужнобачком, Западнобачком, Севернобачком, Севернобанатском и Средњебанатском, а Вељко Даниловић у Сремском и Јужнобанатском округу.

* 1. **Придржавање рокова прописаних за поступање инспекције**

Инспекцијски надзори су вршени благовремено и по закону.

* 1. **Законитости управних аката донетих у инспекцијском надзору (број другостепених поступака, њихов исход, број покренутих управних спорова и њихов исход)**

На првостепено решење је изјављено три жалбе. Једну је странка повукла, и извршила решење у остављеном року, друга је на решавању у Министарству грађевинарства, саобраћаја и инфраструктуре у Београду, а трећа жалба је одбачена и потврђеном је решење инспектора од стране Министарству грађевинарства, саобраћаја и инфраструктуре у Београду.

Није било покренутих управних спорова.

* 1. **Поступању у решавању притужби на рад инспекције, са исходима тог поступања, уз посебно истицање броја поднетих притужби и области рада на које су се односиле**

Није било поднетих притужби на рад инспектора.

* 1. **Обуке и другим облици стручног усавршавања инспектора**

Током 2018. године присуствовали су следећим обукама:

2 марта 2018 Министарство грађевинарства, саобраћаја и инфраструктуре из Београда семинар: „Улога управљача јавних добара у поступку озакоњења“;

У организацији Службе за управљање људским ресурсима Покрајинске владе је семинар „Управни поступак и управни спор“ који је одржан 23. и 24. маја 2018, у великој сали Скупштине АП Војводине Предавач професор управног права на Правном факултету у Новом Саду др Зоран Ступар.

Од 15-18. 10. 2018. учешће на TRAFFIC SOLUTIONS EXPO у Конгресном центру Мастер Новосадског сајма са стручним радом Иновације у примени новог Закона о путевима („Сл. гл РС“ број 41/2018), а посебно везано за примену у пракси одредби закона о ванредном превозу.

- Обука за инспектора „Ка ефикаснијим инспекцијама“ Национална академија за јавну управу 21 и 22 новембра 2018 предавач Весна Ристић, Министарство трговине, туризма и телекомуникација из Београда.

-„УПРАВНИ ПОСТУПАК“ обука у вези примене Закона о општем управном поступку који се односи на правна средства 23 и 24 новембра 2018 предавач др. Предраг Димитријевић, професор на Правном факултету у Нишу

- МИНС Мрежа инспектора Србије у Београду организовала радионицу 21. Децембра 2018 у Београду везано за инспекцијски надзор предавач Роб Валдерс из Холандије.

Обуке и стручно усавршавање свих запослених , па и инспектора, се врше у складу са планом и програмом стручног усавршавања у Покрајинским органима.

Инспектори су присуствовали „Трећем конгресу за путеве“ у Београду у јуну 2018 који је организовао Грађевински факултет, Саобраћајни факултет , Институт за путеве и Јавно Предузеће „Путеви Србије“. На конгресу су се утврдиле полазне основе и сагледали су се правци за развој путног инжењерства у Србији, а у складу са објављеним новим Законом о путевима

* 1. **Иницијатива за измене и допуне закона и других прописа**

Закона о путевима из 2018 године са изменама у вези на накнадама за коришћење јавних добара треба у целини применити тако да се донесу сви правилници који би усталили и утврдили процедуре поступања.

* 1. **Мере и провере предузете у циљу потпуности и ажурност података о информационом систему**

Чека се обука и увођење е- инспектора у рад инспектора за државне путеве.

Начелник инспекције за државне путеве из Београда је проследио EXCEL- табеле евиденције из Министарства грађевинарства и саобраћаја из Београда, које се примењују.

* 1. **Стање у области извршавања поверених послова инспекцијских послова**

Инспекцијски надзор на територији АПВ се врши уредно по повереном овлашћењу.

* 1. **Исходи поступања правосудних орагана по захтевима за покретање прекршајног поступка, пријаве за привредни преступ и кривичне пријаве које је поднела инспекција**

Судови решавају пријаве у роковима.

1. **ИНСПЕКЦИЈСКИ НАДЗОР**

Фокус инспекцијског надзора током 2018 године био је на редовном надзору путне мреже у циљу подизања квалитета државних путева као инжењерско техничких објеката и подизања безбедности саобраћаја.

ЈП „Путеви Србије“ из Београда као управљач на државним путевима био је предмет инспекцијског надзора везано за изградњу, реконструкцију, из ранијег периода, а одржавање и заштиту државних путева везано за редован, ванредни и контролни надзор у току грађевинске сезоне и у зимским условима, а по плановима и програмима које је усвојила Влада Републике Србије.

Инспекцијски надзор на државној путној мрежи I реда где је вршено појачано одржавање по члану 59 Закона о јавним путевима решењем наложено прибављање употребних дозвола од стране надлежног Министарства. Управљач тражио продужетак рока што је одобрено.

За све мостове на територији АПВ решењем наложено, да се ураде специјалистички прегледи и успоставе листе приоритета за праћење стања и извођење радова. ЈП „Путеви Србије“ Београд тражили продужетак рока што је одобрено.

Путна мрежа државних путева износи 3300км, што је у односу на 2012 годину повећање у износу од око 25 % јер је 2013 године дужина исте износила 2645 км .

Од 8 јуна 2018 године надзор се врши на 2052, 503 км државне путне мреже II реда у Аутономној покрајини Војводини, што је за 32%, смањена дужина путне мреже на којој се врши инспекцијски надзор инспектора за државних путева.

Аутопутеви, АI1 – E 75 и АI3 – E 70, су били предмет редовних и ванредних инспекцијских надзора по новим контролним листама које су показале „незнатан“ и „низак“ ризик. Стање на тим коридорима се побољшало у 2018 години.

Регулациона линија државних аутопутева је место вршења инспекцијског надзора инспектора за државне путеве. Објекти и рекламне табле постављене на парцелама суседа уз пут су у надлежности општинске грађевинске инспекције.

Послови из редовног и појачаног одржавања државне путне мреже су се вршили кроз редован и ванредан надзор по члану 58 и 59. Закона о јавним путевима, а од 8 јуна 2018 по члану 68, 69 и 70 Закона о путевима.

Заштита пута од нелегалних радњи којима се наноси штета путу у оквиру члана 37. Став 3 и 4 ЗОИН допринела је ефикасности инспекцијског надзора.

Предмете који су стигли у Покрајински секретаријат за енергетику, грађевинарство и саобраћај у Новом Саду, инспектори за државне путеве су обликовали на основу поднесака: -физичка лица 8,-општине, јавна предузећа, управе привредни субјекти 18, - МУП 12, ЈП „Путеви Србије“ и предузећа за путеве 28, тако да укупан број различитих захтева за инспекцијски надзор износи по предметима: 66, осталих 50 су из ванредног превоза и то укупно 116 ванредних надзора, док је број предмета у редовном надзору 50.

Подаци о раду инспектора у 2018 години дати су у следећој табели:

|  |  |  |
| --- | --- | --- |
|  | МЕСЕЦ: јануар - децембар 2018 |  |
| 1 | Увид на терену | **351** |
| 2 | Број инспекцијских надзора ванредни | **116** |
| 3 | Број инспекцијских надзора редовни | 50 |
| 4 | Број инспекцијски надзор контролни | **12** |
| 5 | Број налога за инспекцијски надзор | **56** |
| 6 | Број записника;  Службене белешке са ванредних надзора | **121**  **62** |
| 7 | Службена белешка о саветодавној посети | **15** |
| 8 | Решење | **66** |
| 9 | Записник о контролном надзору | **6** |
| 10 | Поднети захтеви за прекршајни поступак и привредни преступ | **50** |
| 11 | Број жалби на решење | **3** |
| 11 | Решено разних других предмета | **137** |
| 10 | Контролне листе | 47 |
| 11 | Службене белешке и одговор подносицу дописом | **73** |
| 12 | Извештаји о стању на путевима | **332** |
| 13 | Хидрометеоролошке прогнозе | **224** |
| 13 | Информације број, семинар дани | **37** |

1. **Отворена питања утврђена при инспекцијским надзорима**

Е инспектор у инспекцији за државне путеве